— Мы хочам навучыць дзяцей быць актыўнымі ў жыцці і ў той жа час адказнымі за сваё жыццё і за жыццё навакольнае — прыроду, экалогію, — расказвае С.І.Грэйба. — У рамках створанай навучальнай бізнес-кампаніі дзеці з дапамогай і пад кіраўніцтвам педагогаў вывучаюць нарматыўна-прававыя асновы прадпрымальніцкай дзейнасці ў Рэспубліцы Беларусь, асновы менеджменту і маркетынгу, падаткаабкладання і цэнаўтварэння, набываюць практычныя ўменні і навыкі па доглядзе раслін, стварэнні сувенірнай прадукцыі, кампазіцый з жывых і сухіх кветак.